b'\n_START_ARTICLE_\nLise Meitner\n_START_SECTION_\n\xc5\xbdivljenje in delo\n_START_PARAGRAPH_\nMeitnerjeva je najve\xc4\x8d delovala na podro\xc4\x8dju radioaktivnosti in jedrske fizike. Sodelovala je s skupino raziskovalcev, ki je odkrila jedrsko cepitev, in za to odkritje je njen sodelavec Otto Hahn leta 1944 prejel Nobelovo nagrado za kemijo._NEWLINE_Doktorirala je kot druga \xc5\xbeenska na Univerzi na Dunaju pod Boltzmannovim mentorstvom. Leta 1918 je skupaj s Hahnom odkrila kemi\xc4\x8dni element protaktinij (Pa).\n_START_SECTION_\nPoimenovanja\n_START_PARAGRAPH_\nNjej v \xc4\x8dast je leta 1997 zveza IUPAC poimenovala kemi\xc4\x8dni element majtnerij (Mt)._NEWLINE_Po njej se imenujeta kraterja Meitner na oddaljeni strani Lune in Meitner na Veneri, ter asteroid glavnega pasu 6999 Meitner.'